OpenLLM-France/wikimedia huggingface dataset:
# Open TV

OpenTV (NASDAQ: OPTV ) és una companyia de televisió interactiva fundada el 1994. El seu principal negoci consisteix en la venda de sistemes operatius i programari per a set-top box. OpenTV cotitza en el NASDAQ sota el nom OPTV i el seu major accionista és el grup Kudelski.

## OpenTV Core middleware

El producte estrella d'OpenTV és OpenTV Core, un middleware de televisió digital molt estès. La tecnologia software OpenTV Core conté una capa d'abstracció de maquinari per tal de possibilitar una independència respecte del maquinari, llibreries de televisió, una selecció d'entorns d'execució d'aplicacions, i suport pels enregistradors personals de vídeo (PVR) per tal de crear un entorn de televisió digital per a set-top box.
El middleware OpenTV Core ha enviat sobre 100 milions de set-top boxes arreu del món (Febrer 2007) a 37 fabricants de set-top-box.

### Entorn d'execució OpenTV Virtual Machine

Les aplicacions d'OpenTV estan escrites en C, utilitzant un compilador propietari, gcco, amb sortides o-code que són executades en molts set-top boxes. L'API d'OpenTV contempla totes les funcions del maquinari, inclosa la transmissió de dades (broadcast en un sentit en satèl·lit, enllaços bidireccionals en dos sentits com un modem o un port sèrie i xarxes de banda ampla d'alta velocitat).

### Demanda de la Free Software Foundation contra Open TV

El 2002, la Free Software Foundation (FSF) va iniciar una acció GPL contra l'OpenTV. D'acord amb Forbes, OpenTV va acabar pagant 65.000 $. Però OpenTV també hauria complert posant a la seva disposició el codi de comanda, de forma que l'objecte del pagament no és clar. La missió declarada de la FSF no és la demanda per danys per violacions GPL.

## Publicitat OpenTV

OpenTV suporta publicitat interactiva. El 2005, van adquirir sistemes CAM, un trànsit de publicitat i solució de facturació pel cable als Estats Units (Comcast). OpenTV proporciona el sistema d'assignació, la programació, el trànsit, la verificació i la facturació, i recolza la inserció d'anuncis locals a la capçalera o al set-top box, que fusiona els anuncis mitjançant VOD i el PVR, el cual permet una televisió millorada per a la convocatòria dels consumidors a interaccionar i a la mesura d'audiències, que són solucions per l'efectivitat de la campanya.

## Vegeu també

* Televisió interactiva
* C
* PVR
* Alta definició
* IPTV
* VOD
* Free Software Foundation

## Referències

* ↑ Clover, Julian. "OpenTV found in 100 million enabled devices" BroadBandTVNews.com. February 20, 2008
* ↑ «Linux News: Best of ECT News: The Legend of Linksys». Arxivat de l'original el 2009-04-19. [Consulta: 5 gener 2010].

## Enllaços externs

* OpenTV Inc. Arxivat 2007-12-13 a Wayback Machine.
# Nueve cartas a Berta

Nueve cartas a Berta és la primera pel·lícula de Basilio Martín Patino i s'adscriu en el que es va denominar «Nou cinema espanyol», moviment renovador que al final no va tenir la continuïtat merescuda. El film s'obre amb una cita que pren el director dels versos del poeta Antonio Machado: «Esta es la historia de un español que quiere vivir, y a vivir empieza». La pel·lícula va obtenir la Conquilla de Plata al Festival Internacional de Cinema de Sant Sebastià.

## Argument

Lorenzo (Emilio Gutiérrez Caba) acaba de tornar d'Anglaterra, on s'ha enamorat de Berta, una noia filla de pares exiliats que mai ha vist Espanya. Lorenzo intenta, a través d'unes belles cartes, que ella entengui com és el món en el qual un dia van viure els seus pares.

## Comentaris

Va ser rodada a les localitats de Salamanca de Morille, Arapiles i Valero, a més d'en la pròpia ciutat de Salamanca.

## Premis
### Medalles del Cercle d'Escriptors Cinematogràfics

| Categoria | Nominats | Resultat |
| Millor guió | Basilio Martín Patino | Guanyador |
| Premi Antonio Barbero | Emilio Gutiérrez Caba | Guanyador |

## Referències

* ↑ Nueve cartas a Berta a fotogramas.es
* ↑ «Premios del CEC a la producción española de 1966». CEC. Arxivat de l'original el 2016-03-05. [Consulta: 15 setembre 2018].

## Enllaços externs

* Nueve cartas a Berta a la Fundación Basilio Martín Patino Arxivat 2014-10-06 a Wayback Machine.
# Nueve

Nueve (en català: Nou) és un canal de televisió privat espanyol, que emet en format digital i pertany al grup Mediaset España. Quant a la seva programació, aquesta està dirigida a un públic femení convencional. El canal emet al múltiplex de Cuatro, en la freqüència de les quals van emetre els canals de televenda Promo TV, Canal Club i La Tienda en Casa. Les seves emissions en proves es van produir el dilluns 31 de desembre de 2012 al voltant de les 23:00 de la nit, i les emissions oficials es van produir el 21 de gener de 2013.
El 18 de desembre de 2013 el Tribunal Suprem va dictar una ordre de cessament de les emissions del canal per considerar nul·la la concessió de canals que el govern espanyol va fer el 2010 per no respectar la Llei general Audiovisual.

## Referències

* ↑ «Incorporamos a canle Nueve á televisión de R». Arxivat de l'original el 2013-12-05. [Consulta: 10 gener 2013].
* ↑ (castellà) Fernández, Juan Manuel: Mediaset España lanzará en enero 'Nueve', un nuevo canal dirigido al público femenino convencional Arxivat 2012-12-14 a Wayback Machine., Vanitatis, 10 de desembre 2012 (consulta: 30-12-12).
* ↑ (castellà) Telecinco: Llega Nueve, el nuevo canal de Mediaset, Mediaset España, 17 de desembre 2012 (consulta: 30-12-12).
* ↑ ; Brunet, J. Ma. «El Suprem ordena tancar nou canals privats de la TDT». La Vanguardia, 19-12-2013 [Consulta: 19 desembre 2013]. Arxivat 20 de desembre 2013 a Wayback Machine. «Còpia arxivada». Arxivat de l'original el 2013-12-20. [Consulta: 19 desembre 2013].

## Enllaços externs

* Pàgina web oficial > telecinco.es/nueve Arxivat 2012-12-31 a Wayback Machine.
Viccionari
# Operació Wotan

L'Operació Wotan era en nom en clau per a l'operació de tancs amb la qual els alemanys volien capturar Moscou durant la Segona Guerra Mundial, i que va ser desenvolupada principalment per Hitler. El nom es refereix a Wotan, el déu anglo-saxó.
El projecte de l'operació indicava que havia de ser llançada pel Grup d'Exèrcits Sud el 9 de setembre de 1941, i que no s'havia d'estendre més de 8 setmanes. La data va ser establerta el 29 d'agost, en un memorandum dirigit al OKH. L'inici va ser alentida pels atacs soviètics de Semion Budionni i Semion Timoixenko. Però aviat els tancs de Guderian xocaren amb les tropes soviètiques entre Oriol i Kursk, formant un espai que va ser usat pel 1r Grup Panzer. Es decidí que el cop principal seria en la direcció Dankov-Kassímov-Gorki, però Kesselring ho modificà. No obstant això, els alemanys patiren greus dificultats relatives a les baixes i a les posteriors congelacions. Poc després hi hauria una oportunitat per un contraatac soviètic.

## Vegeu també

* Batalla de Moscou
# Oleg Pashinin

Oleg Pashinin (Moscou, Rússia, 12 de setembre de 1974) és un futbolista retirat que disputà dotze partits amb la selecció d'Uzbekistan, i va jugar la pràctica totalitat de la seua carrera al Lokomotiv Moscou, ciutat on va nàixer.

## Referències

* ↑ National Football Teams
# Orthetrum chrysostigma

Orthetrum chrysostigma és una espècie d'odonat anisòpter de la família Libellulidae.

## Descripció

La longitud total de l'adult és de 39 a 46 mil·límetres. La longitud de les ales posteriors és de 27 a 32 mil·límetres.
El cos del mascle és de color blau viu.

## Distribució

Es troba a Algèria, Angola, Benín, Botswana, Burkina Faso, Camerun, República Centreafricana, el Txad, la República Democràtica del Congo, Costa d'Ivori, Egipte, Guinea Equatorial, Etiòpia, Gàmbia, Ghana, Guinea, Kenya, Liberia, Líbia, Malawi, Mali, Mauritània, Marroc, Moçambic, Namíbia, Níger, Nigèria, Senegal, Sierra Leone, Somàlia, Sud-àfrica, el Sudan, Tanzània, Togo, Uganda, Zàmbia, Zimbàbue, i possiblement Burundi així com a les Illes Canàries i Portugal. Ha estat recentment observada a les Illes malteses el 2010.
És una espècie present a Catalunya i a la península Ibèrica.

## Hàbitat

Els seus hàbitats naturals són els boscos tropicals o subtropicals secs i a baixa altitud, la sabana, els matolls subtropicals o tropicals, rius, pantans, llacs, maresmes i fonts.

## Comportament

Els adults s'alimenten de diferents insectes voladors.

## Galeria

* O. chrysostigma a les Illes Canàries
* Mascle jove
* Mascle madur

## Referències

* ↑ «Oxygastra, grup d'estudi dels odonats de Catalunya». [Consulta: 9 gener 2016].
* ↑ «Biodiversidad Virtual». [Consulta: 9 gener 2016].
* ↑ «Orthetrum chrysostigma» (en anglès). IUCN Red List. Dow, R.A. 2013. [Consulta: 9 gener 2016].
# Olevano Romano

Olevano Romano és un comune (municipi) de la ciutat metropolitana de Roma, a la regió italiana del Laci, situat uns 45 km a l'est de Roma. L'1 de gener de 2018 tenia 6.614 habitants.
Olevano Romano limita amb els municipis següents: Bellegra, Genazzano, Paliano, Roiate, San Vito Romano i Serrone.

## Cesanese di Olevano Romano DOC

Al municipi es produeix el vi amb denominació d'origen (Denominazione di origine controllata - DOC) de Cesanese di Olevano Romano.

## Ciutats agermanades

* Volgograd, Rússia, des de 2011

## Referències

* ↑ «Resident population on 1st January 2018» (en anglès). ISTAT. [Consulta: 17 abril 2019].
* ↑ P. Saunders Wine Label Language pg 137-138 Firefly Books 2004 ISBN 1-55297-720-X

## Enllaços externs

* Olevano Romano - Lloc web oficial (italià)
# Nyctophilus major

Nyctophilus major és una espècie de ratpenat de la família dels vespertiliònids. Viu a Austràlia. El seu hàbitat natural són les conques hidrogràfiques i les zones costaneres i oceàniques. No hi ha cap amenaça significativa per a la supervivència d'aquesta espècie.

## Referències

* ↑ «Nyctophilus major» (en anglès). [Consulta: 9 març 2014].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Nyctophila reichii

La cuca de llum mediterrània (Nyctophila reichii) és una espècie de coleòpter de la família dels lampírids. És una de les cuques de llum més comunes a Catalunya i a la part Mediterrània i sud de la península Ibèrica, on habita en una gran varietat de zones naturals i semi-naturals.

## Història natural

En un estudi realitzat el 2011 fent ús de la ciència ciutadana, es va establir que, a la península Ibèrica, els adults només s'observen entre finals de maig i finals de juliol. Les larves d'aquest insecte s'han citat al llarg de tot l'any, tot i que en un nombre menor durant els mesos en què els adults hi són presents. Com els altres membres de la família dels lampírids, N. reichii és capaç d'emetre llum des de l'extrem de l'abdomen a partir d'una reacció química anomenada bioluminescència, que empra com a reclam per al ritual d'aparellament. Existeix un marcat dimorfisme sexual entre la femella i el mascle. Els mascles adults tenen ales membranoses per a volar i èlitres ben desenvolupats que cobreixen tot l'abdomen, mentre les femelles, tenen èlitres molt curts i sense ales membranoses a sota, el que les fa semblants a les larves. Les larves són allargades i negres, amb 10 segments. Aquesta lluerna s'alimenta de gastròpodes, que depreda tant en estadi larvari com en estadi adult. Les larves, després d'entre 6 i 8 mudes pupen sota fullaraca, pedres o trossos d'escorça.

## Distribució

N. reichii viu a Espanya, Portugal, França, Liechtenstein, Sèrbia, Montenegro, Grècia i Turquia, i presenta una distribució notablement disjunta. A la península Ibèrica s'ha observat principalment a la zona mediterrània, el sud i el centre, i és pràcticament absent a la part nord.

## Referències

* ↑ «Nyctophila reichii». Encyclopedia of life.(anglès)
* ↑ «Nyctophila reichii». Catalogue of life, 01-12-2016.(anglès)
* 1 2 3 José Ramón Guzmán Álvarez, Raphäel De Cock (2011). The biology and distribution of glow-worms (Coleoptera: Lampirydae) in Spain. Lampyrid 1: 22-31
* ↑ «Cuca de llum». Institut Català d'Història Natural. Arxivat de l'original el 2018-05-29. [Consulta: 1r desembre 2018].
* ↑ De Cock, R. "Behavior and Biology of European Lampyrids" BIOLUMINESCENCE IN FOCUS - A Collection of Illuminating Essays (2009)
* ↑ Geisthardt, M., et al. "A review of Portuguese fireflies with a description of a new species, Lampyris iberica sp. nov.(Coleoptera: Lampyridae)." Heteropterus Rev Entomol 8.2 (2008): 147-154.
# Oscar Eberhard Schminke

Oscar Eberhard Schminke (1881 - 1969) fou un compositor estatunidenc.
Estudià amb professors particulars en la seva ciutat nadiua i és autor de diverses composicions entre les quals destaquen: una Marxa russa, Idil·li muntanyenc, Coral dialogat, Festival Postlude i Marxa humorística, per a orgue, un cert nombre de lieder i peces per a piano.

## Bibliografia

* Enciclopèdia Espasa, vol. 54, pàg. 1081. (ISBN-84-239-4554-5)
# Oscar Cullmann

Oscar Cullmann (25 de febrer de 1902, Estrasburg - 16 de gener de 1999, id.) fou un teòleg protestant francès. És conegut sobretot pel seu treball en el moviment ecumènic, essent-ne un dels responsables de l'establiment del diàleg entre luterans i catòlics.
Presentà la seva tesi doctoral en teologia amb 28 anys. Més endavant fou professor a la facultat de teologia de la Universitat de Basilea i a la Sorbona a París.
La seva obra presenta influències d'Albert Schweitzer, així com de l'escola de la història de les formes de Rudolf Karl Bultmann, Martin Dibelius, Barth i Karl Ludwig Schmidt.
Integra les teories de l'escatologia realitzada de Charles Harold Dodd, l'escatologia vertical de Karl Barth, l'escatologia futura de Geerhardus Vos i l'escatologia existencialista de Rudolf Karl Bultmann. Proposa la idea de la història de la salvació: Déu actua en la història de l'home a través d'una sèrie de fets salvífics: encarnació, mort i resurrecció de Jesucrist.

## Referències

* ↑ Oscar Cullmann, teólogo protestante suizo
# Ouham-Pendé

Ouham-Pendé és una de les 14 prefectures de la República Centreafricana. Està situada al nord-oest del país, sent una de les quatre cantonades centreafricanes. Té fronteres amb el Txad i el Camerun. La seva capital és Bozoum. Frontereja amb les prefectures de Nana-Mambéré a l'oest i sud, Ouham a l'est, i Ombella-M'Poko al sud.
A més de Bozoum, també són importants les ciutats de Bocaranga, al nord-oest, i Paoua, al nord-est.
Ouham-Pendé rep el nom dels dos rius principals que passen per aquesta prefectura: el Riu Ouham (centre), i el Riu Pendé (centre-nord).
Des de fa alguns anys, la producció a nivell nacional de cotó, una font important d'ingressos per als agricultors centreafricans, es va veure fortament afectada per una crisi, deguda principalment al notable desplaçament de la població d'Ouham-Pendé, que és una de les prefectures cotoneres més important del país.

## Enllaços externs

* «Ouham-Pendé». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Prefectures de la República Centreafricana
# Oscar Heisserer

Oscar Heisserer (18 de juliol, 1914 a Schirrhein - 7 d'octubre, 2004 a Estrasburg) fou un jugador i entrenador de futbol francès.
Fou internacional amb França a les dècades de 1930 i 1940, disputant la Copa del Món de futbol de 1938. Pel que fa a clubs, defensà els colors de Racing d'Estrasburg, Racing de París i Olympique de Lió.

## Referències

* ↑ France - Trainers of First and Second Division Clubs

## Enllaços externs

* Perfil
* Perfil i estadístiques
# Ophiochloa

Ophiochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Ophiochloa hydrolithica
# Oxbridge

Oxbridge és el sobrenom amb què es coneix conjuntament a les universitats d'Oxford i Cambridge, les dues més antigues del Regne Unit i dels països anglòfons en general. S'usa per designar, sovint amb un to pejoratiu, els alumnes, classes socials o teories lligades a aquest món acadèmic. Juntament amb les facultats de Londres, forma l'anomenat triangle daurat universitari.

## Enllaços externs

* University of Oxford (en anglès)
* University of Cambridge (en anglès)
# Pamiatka

Pamiatka (en rus: Памятка) és un poble (un possiólok) de l'óblast de Saràtov, a Rússia, segons el cens del 2010 tenia 271 habitants. Pertany al districte municipal de Romànovka.

## Referències

* ↑ «Схема территориального планирования Романовского муниципального района Саратовской области». Официальный сайт Министерства строительства и жилищно-коммунального хозяйства Саратовской области. Arxivat de l'original el 2020-10-31.
* ↑ «Alekseyevskiy». GeoNames. Arxivat de l'original el 2020-10-30.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Osprey Publishing

Osprey Publishing és una empresa editorial britànica amb seu a Oxford especialitzada en història militar fundada el 1968. Principalment és una editorial il·lustrada, molts dels seus llibres contenen plaques d'art a tot color, mapes i fotografies. Actualment produeix més d'una dotzena de sèries en curs, centrades cadascuna en un aspecte específic de la història de la guerra. Osprey ha publicat més de 2.300 llibres. Són més coneguts per la seva sèrie Men-at-Arms, amb més de 500 títols, i cada llibre està dedicat a un exèrcit o una unitat militar específics. Osprey és un segell editorial de Bloomsbury Publishing.

## Referències

* ↑ «50 Years of Osprey Publishing». Osprey Publishing. Arxivat de l'original el 3 de novembre 2018.
# Orchidlands Estates

Orchidlands Estates és una concentració de població designada pel cens dels Estats Units a l'estat de Hawaii. Segons el cens del 2000 tenia 1.731 habitants.

## Demografia

Segons el cens del 2000, Orchidlands Estates tenia 1.731 habitants, 587 habitatges, i 414 famílies La densitat de població era de 70,39 habitants per km².
Dels 587 habitatges en un 40,5% hi vivien nens de menys de 18 anys, en un 49,9% hi vivien parelles casades, en un 13,5% dones solteres, i en un 29,5% no eren unitats familiars. En el 22,7% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,49.
Per edats la població es repartia de la següent manera: un 32,1% tenia menys de 18 anys, un 8,7% entre 18 i 24, un 26,1% entre 25 i 44, un 25,8% de 45 a 64 i un 7,3% 65 anys o més.
L'edat mediana era de 34,6 anys. Per cada 100 dones hi havia 115,03 homes. Per cada 100 dones de 18 o més anys hi havia 108,33 homes.
La renda mediana per habitatge era de 27.083 $ i la renda mediana per família de 31.290 $. Els homes tenien una renda mediana de 32.045 $ mentre que les dones 24.188 $. La renda per capita de la població era de 13.748 $. Aproximadament el 24,1% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orchidlands Estates». American Fact Finder. Oficina del Cens dels Estats Units, 15-09-2010. Arxivat de l'original el 2020-02-16. [Consulta: 19 setembre 2010].
* ↑ «Geographic Comparison Table-Orchidlands Estates». American Fact Finder. Oficina del Cens dels Estats Units, 15-09-2010.
# Paleomapa

Els paleomapes són mapes de continents i serralades de muntanyes de temps passats basats en les reconstruccions de les plaques tectòniques. Fins als anys 1960, els paleomapes no eren gaire satisfactoris, ja que era difícil comprendre moltes de les seves característiques distintives. Per exemple, els grans deltes de rius semblaven estar associats amb les molt més petites conques de drenatge. Amb el descobriment de la tectònica de plaques, va ser més evident que les masses de terra es movien les unes respecte a les altres al llarg del temps. Actualment, és possible construir mapes de períodes de diversos centenars de milions d'anys, més acurats. Abans del període Cambrià, resulta més difícil fer paleomapes, ja que, d'abans del Cambrià, hi ha poques roques exposades que es conservin. Quan les roques estan exposades, les latituds sovint es poden determinar per l'orientació conservada dels camps magnètics (paleomagnetisme).
Molts dels paleomapes publicats estan connectats amb el treball de Christopher Scotese.

## Enllaços externs

* Per a una visió de paleomapes a Internet, vegeu.
* Scotese té una selecció de mapes al web . Several Universities post similar maps made using Scotese's software.
* Una altra font important és a University of Chicago PaleoGeographic Atlas Project Arxivat 2000-12-04 a Wayback Machine..

## Referències

* ↑ «Geology». Arxivat de l'original el 2001-06-01. [Consulta: 28 febrer 2013].
# Erckartswiller

Erckartswiller (en alsacià Erkertswiller) és un municipi francès, situat a la regió del Gran Est, al departament del Baix Rin. L'any 2005 tenia 238 habitants.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 200 | 207 | 209 | 214 | 207 | 212 |

## Administració

Llista d'alcaldes :
| Període | Identitat | Partit |
| 2001- | Jean-Pierre Holtzscherer | |
# Mineola (Texas)

Mineola és una població dels Estats Units a l'estat de Texas. Segons el cens del 2008 tenia 5.179 habitants.

## Demografia

Segons el cens del 2000, Mineola tenia 4.550 habitants, 1.779 habitatges, i 1.197 famílies. La densitat de població era de 332,1 habitants/km².
Dels 1.779 habitatges en un 29,2% hi vivien nens de menys de 18 anys, en un 50,6% hi vivien parelles casades, en un 12,6% dones solteres, i en un 32,7% no eren unitats familiars. En el 30,1% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,3% tenia menys de 18 anys, un 8,3% entre 18 i 24, un 22% entre 25 i 44, un 20,9% de 45 a 60 i un 22,5% 65 anys o més.
L'edat mediana era de 40 anys. Per cada 100 dones de 18 o més anys hi havia 82,1 homes.
La renda mediana per habitatge era de 30.000$ i la renda mediana per família de 37.528$. Els homes tenien una renda mediana de 29.938$ mentre que les dones 20.750$. La renda per capita de la població era de 15.945$. Aproximadament el 16,2% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mineola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Mineola». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].